నువ్వు నా వీపు మీద పెట్టిన వాతల కంటే నీ వాతలు పెద్దవేమీ కాదులే.
మాగ్రా రాజాదిరాజు, వుల్ఫ్ కేన్ కన్న కూతురు.
పయాన్ సింహాసనానికి అసలైన వారసురాలిగా తనని సంరక్షించాల్సిన బాధ్యత నాపై ఉండింది.
మీకు నా అవసరం, నా సైన్యం అవసరం, నా ప్రజల అవసరం ఉంది.
మీరు నా చెల్లిని పెళ్లి చేసుకోవచ్చు.
నేను నీ పిల్లలకు పయాన్ ని ఓ సురక్షిత ప్రదేశంగా చేస్తానని మాటిచ్చాను, అదే చేశాను.
కానీ మనం ఎంత ప్రమాదకర పరిస్థితుల్లో ఉన్నామో నువ్వు గ్రహించలేకపోతున్నావు.
-పాపిష్ఠిది! మహారాణి పాపిష్ఠిది. -మాంత్రికుల పక్షపాతి!
-యువరాణి మాగ్రా ఆదేశానుసారం... -మాగ్రా?
...మీరు మాతో తక్షణమే పెన్సాకి బయలుదేరాలి.
కొఫూన్, మీ అమ్మ దగ్గరికి వెళ్లు.
బాబా, ఇంకా హనీవా కోసం నేను వేచి చూస్తాను.
ఆయన్ని వదిలేయ్!
మాతో పాటు వచ్చేయ్.
నేను రాలేను.
మీ అలికిడి నాకు వినబడుతోంది.
మీ వాసన కూడా నాకు తెలుస్తోంది.
ఎవరికి టీ కావాలి?
కమాండర్ జనరల్, బందీ అయిన టమాక్టీ జూన్
ఎలా తప్పించుకోగలిగాడో వివరణ ఇవ్వమని మిమ్మల్ని పిలిపించడమైంది.
టమాక్టీ జూన్ నా బందీ కాదు.
-కానీ బాబా వాస్ మీ బందీయే కదా. -బాబా వాస్, రిప్లబిక్ కి శత్రువు.
అతడి మీద విచారణ జరిపి
చట్టానికి అనుగుణంగా వెంటనే మరణ శిక్ష అమలు చేసి ఉండాల్సింది మరి.
మీరే కనుక ఆ పని చేసుంటే, అతనికి టమాక్టీ జూన్ తో పాటు
పరారయ్యే అవకాశమే దక్కి ఉండేది కాదు.
మాంత్రికాంతకుని వద్ద పయాన్ రాణి యొక్క భారీ వ్యూహానికి,
అలాగే వారి సైనిక స్థితిగతులకు సంబంధించి మనకు పనికి వచ్చే
విశ్వసనీయ సమాచారం చాలా ఉండవచ్చు,
అసలు వాళ్లు ఎలా తప్పించుకోగలిగారో మీకు ఏమైనా తెలుసా?
మన భద్రతా వ్యవస్థలో ఎప్పుడూ ఇంతటి ఘోర వైఫల్యం జరగలేదు.
వారికి ఎవరైనా సాయపడి ఉంటారు. ఎవరో మన వాళ్లే.
అయితే మనం ఆ రాజద్రోహిని, లేదా రాజద్రోహులను కనిపెట్టి
ఇంకెవరూ అలా చేయకుండా వారిని శిక్షించాలి.
రాజద్రోహులు ఎవరైనా ఉంటే, నేను తప్పక వారిని కనిపెడతాను.
జనరల్ వాస్, మీరు ఎన్నో ఏళ్ళు ప్రశ్నించలేని చిత్తశుద్ధితో, అలాగే
ఎనలేని శౌర్యంతో ఈ కౌన్సిల్ కి సేవలను అందించారు,
కానీ చూపు తిరిగి వస్తుందనే పుకార్లపై మీరి పెంచుకొన్న అతి నమ్మకాన్ని,
మీ అన్నయ్యపై మీకున్న వ్యక్తిగత కక్షని పక్కన పెట్టడం చాలా ముఖ్యం.
పశ్చిమం వైపు గానైట్ల సైన్యం అంతకంతకూ పెరుగుతూనే ఉంది.
మిమ్మల్ని మించిన వ్యూహకర్త మాకు ఇంకెవరూ లేరు.
రిపబ్లిక్ కి నిజమైన విపత్తులపై మీరు శ్రద్ధ పెట్టాలి.
మీకు అర్థమైందా?
అవును. అర్థమైంది, సర్.
బాబా వాస్ తో, అలాగే టమాక్టీ జూన్ తో కాంటాక్ట్ లోకి వచ్చిన
ప్రతీ గార్డును నువ్వు ప్రశ్నించాలి.
అందరినీ అడిగాను, సర్. వాళ్ల దగ్గర మనకు పనికివచ్చే సమాచారమేదీ లేదు.
అయితే వాళ్లని మళ్లీ అడుగు. ఎవరోకరు బయటపడతారు.
అలాగే, సర్.
ఎవరది?
-ఏం కాలేదు. -ఓలొమన్?
ఏం పర్వాలేదు.
ఇంకో పీడకలనా?
నీకు అర్థమవ్వడం లేదు.
కలలు చాలా అందంగా ఉన్నాయి.
నేను ప్రపంచాన్ని, నా పిల్లలను చూడగలుగుతున్నాను.
నేను లేచినప్పుడే పీడకల మొదలవుతుంది.
మేము ఇంకా ఇక్కడే ఉన్నాం, నాన్నా.
మేము నిన్ను ఎన్నటికీ విడిచి వెళ్లిపోము.
నాకు చూపు వచ్చే మార్గం ఏమైనా దొరికిందా?
సరైన పరికరాలు ఉంటే అది సాధ్యమే అని నాకు తెలుసు.
నీకు కావలసినది చేయడానికి మన వద్ద యంత్రాలు కానీ, సాంకేతికత కానీ లేదు.
నేను నీకు నేర్పినదంతా మర్చిపోయావా?
నేను ఎంతో శ్రమించి, కష్టపడి ఈ చోటిని నిర్మించాను.
ఎన్ని అడ్డంకులూ, అవాంతరాలు ఎదురైనా నేను పరిరక్షించుకుంటూ వచ్చాను.
మరి ఇప్పుడు నువ్వు...
నువ్వు సవాలుకు తగ్గట్టుగా సన్నద్ధమవ్వాలి.
అసాధ్యంగా అనిపించేదాన్ని నువ్వు సుసాధ్యం చేయాలి.
నువ్వు ప్రతీ క్షణం నాకు చూపు తెప్పించే పని మీదే ఉండాలి,
అప్పుడే నేను నా కర్తవ్యాన్ని పూర్తి చేయగలను.
ఇది ఒక్కరాత్రికే జరిగిపోయేది కాదు,
అలా అయిపోగలదని నిన్ను నమ్మించడం నా తప్పే.
మనిద్దరమూ ఈ సవాలుకు సన్నద్ధమవ్వాలి.
దానికి ఎంత సమయం పట్టినా పర్వాలేదు.
అలాగే, నాన్నా.
సరే మరి.
ఇప్పుడు, నీ ఉదయం వేళ సమాచారం చెప్పు.
ఇప్పుడా?
మన పని కొనసాగుతూనే ఉంది కదా?
కొనసాగుతూ ఉందిలే, కానీ...
నేను గాయపడి ఉండవచ్చు, కానీ నేను రాజీ పడే ప్రసక్తే లేదు.
నువ్వు కూడా నన్ను అలా చూడకూడదు, లేకపోతే పిల్లలందరూ అలాగే చేస్తారు.
ఇక త్రివాంటియన్లు...
త్రివాంటియన్లు...
వాళ్లకి నా గాయం గురించి తెలియకూడదు.
నా సామర్థ్యాల కారణంగానే వారు నియంత్రణలో ఉంటున్నారు.
నీకు అర్థమైందా?
అర్థమైంది, నాన్నా.
మంచిది.
అయితే... నీ ఉదయం వేళ సమాచారం చెప్పు.
నోనీ, క్వాడ్రాటిక్ ఈక్వేషన్లకు పురోగతి సాధించింది.
తెలివైన పిల్ల.
నువ్వు సూచించిన టెక్స్ట్ తో తనకు చెప్పడం మొదలుపెట్టాను.
తనకి అది ఇట్టే అర్థమైపోయింది.
అనుకున్న సమయం కన్నా ముందే వారు వెళ్లిపోయారు. అంటే, ఏదో జరిగి ఉంటుంది.
వారిని వెతికేంత సమయం లేదు.
మనం ముందుగా యువరాణి మాగ్రా కోసం వెతకాలి.
యువరాణి మాగ్రానా? అతనేం అంటున్నాడు?
అతను చెప్పే మాటలే నిజమైతే, మీ అమ్మ, మహారాణికి చెల్లెలు అవుతుంది.
-కేన్ మహారాణికా? అది అసంభవం. -అది నమ్మడం కష్టమని నాకూ తెలుసు.
వాడిని కలిసిన మరుక్షణమే నువ్వు వాడిని చంపలేదు, అది నమ్మడమే కష్టంగా ఉంది.
ఆ ఆలోచన నాకు వచ్చింది.
-ఇది ఉచ్చు కావచ్చు, నాన్నా. -కావచ్చు.
అయినా కానీ మనకి మార్గదర్శిగా అతడిని ఉండనిచ్చావు. ఎందుకు?
త్రివాంటెస్ కి నిన్ను వెతుక్కుంటూ ఎందుకు వచ్చానో, అందుకే.
తను నా భార్య, హనీవా.
ఆమెని తప్ప ఇంకెవరినీ నేను ప్రేమించలేను.
తను బతికే ఉండే అవకాశం రవ్వంత ఉన్నా...
నాకు అర్థమైంది.
కానీ అతను చెప్పేది అబద్ధమైతే, నీతో పాటు నేను కూడా అతడిని చంపేస్తాను.
సరే అని మాటిస్తున్నాను.
అతను చెప్పేది అబద్ధం కాకపోతే, అమ్మ పయాన్ యువరాణి అన్నమాట.
అదెలా?
నాకు కూడా తెలీదు.
మీ అమ్మ ఆచూకీ కనిపెట్టాక, అప్పుడు మీ అమ్మే చెప్తుందనుకుంటా.
పద.
మూడు గుర్రాలు, రెండు కుక్కలు.
-త్రివాంటియన్లా? -మాంత్రికాంతకులు.
వాళ్లు నా కొడుకును ఏమైనా చేస్తే...
మాంత్రికాంతకులు మహారాణి చెప్పినట్టు నడుచుకుంటారు.
మాగ్రా కనుక మహారాణి వద్ద ఉంటే, అప్పుడు మాగ్రా పిల్లలను
తీసుకురమ్మని వారికి ఆదేశాలిచ్చి ఉంటుంది.
-కానీ మహారాణి వాళ్లని దహింపజేస్తుంది. -లేదు.
మహారాణి కొత్త శాశనాన్ని ప్రకటించిందని విన్నాను.
చూపున్నవారిని ఇకపై మాంత్రికుల్లా చూడకూడదట.
అయితే మనం ఇప్పుడు ఎక్కడికి వెళ్లాలి?
తూర్పుకు. దగ్గర్లో మాంత్రికాంతకుల శిబిరం ఉంది.
మహారాణి ఎక్కడ నివాసం ఉంటుందో వాళ్లకి తెలుస్తుంది.
పెన్సా.
ఏంటి?
వాళ్ళు కొఫూన్ ని పెన్సాకి తీసుకెళ్లారు.
-వాడు నీకేమైనా గుర్తు వదిలి వెళ్లాడా? -అవును.
పెన్సా
పెన్సా.
కట్టుదిట్టమైన భద్రతతో అనుకూల ప్రదేశంలో ఉంటుంది, అది సుసంపన్నమైన ప్రదేశం.
మహారాణి కొత్త రాజధానిని ప్రకటించి ఉంటుంది.
అంత అత్యవసరమైన విషయమేంటి, హార్లన్ ప్రభువా?
మిమ్మల్ని కంగారు పెట్టాలన్నది నా ఉద్దేశం కాదు,
కానీ మహారాణి భద్రతకు ముప్పు ఉన్నప్పుడు,
తర్వాత అజాగ్రత్తగా ఉన్నానని బాధపడే కన్నా అతి జాగ్రత్త పడ్డానని బాధపడటమే మేలు.
మీరు చెప్పేది ఏదైనా ఒక ప్రసంగంతోనే మొదలుపెట్టి చెప్తారా?
ఇది ఎక్కువ సేపు కాకుండా చూసుకుంటానని మాటిస్తున్నాను.
దీన్ని మీరు నేరుగా వినాలనుకుంటున్నాను.
కానీ మీరు అస్సలు ఏమాత్రం శబ్దం చేయకూడదు.
మీరు ఇక్కడ ఉన్నారని అతనికి తెలిస్తే, అతను ఉన్నది ఉన్నట్టు చెప్పడు.
నేను బొమ్మలా పడుంటాను.
హార్లన్ ప్రభువా, ఈయన జెచన్, మిమ్మల్ని కలవాలనుకున్నది ఈయనే.
ధన్యవాదాలు, కెర్రిగన్.
ఈ గదిలో ఇంకెవరైనా ఉన్నారా?
నా కింద పని చేసే అత్యంత విశ్వాసపాత్రమైన వ్యక్తి ఉన్నారు.
మీరు ఎక్కడి నుండి వస్తున్నారు, జెచన్?
కంజువా, సర్.
మీరు కంజువాలో అంతఃపురానికి ద్వారపాలకులుగా ఉన్నారా?
అవును, సర్. 20 ఏళ్లకు పైగా పనిచేశాను.
మరి త్రివాంటియన్లు దాడి చేసినప్పుడు మీరు అక్కడే ఉన్నారా?
కంజువా కొట్టుకుపోయినప్పుడు నేను అక్కడే ఉన్నాను.
కానీ విషయమేమిటంటే, అస్సలు దాడి అంటూ ఏమీ జరగలేదు.
అయితే ఆ ఆనకట్ట ఎలా ధ్వంసమైంది?
నాకు కూడా ఖచ్చితంగా తెలీదు, సర్.
కానీ అసలు త్రివాంటియన్లు రాలేదని మాత్రం నాకు బాగా తెలుసు.
నాకు అర్థం కావడం లేదు.
అన్నిరోజుల్లా అది కూడా మామూలు రోజే.
పక్షుల కిలకిలలు, గాలులు.
కానీ త్రివాంటియన్ల దాడి శబ్దాలు మాత్రం నాకు అస్సలు వినబడనేలేదు.
యుద్ధం తాలూకు అరుపులు లేవు.
మరి దానికి కారణం త్రివాంటియన్లు కాకపోతే, ఇంకెవరు అయ్యుంటారు?
మీరు అర్థం చేసుకోవాలి, సర్.
మా నాన్న, ఇంకా వాళ్ల నాన్న కూడా కంజువాలో ద్వారపాలకులుగా పని చేశారు.
మేము తరతరాల నుండి రాజవంశానికి సేవలు అందిస్తూ వస్తున్నాం.
నాకు అర్థమైంది. నాకు అర్థమైంది.
పర్వాలేదు.
మీరు ఇక్కడికి ఏం చెప్పాలని వచ్చారో, అది చెప్పేయండి, సైనికుడా.
నాకు ఆ భవనాలు, వాటిలోని దారులు, ఎవరు ఎక్కడికి వెళ్లగలరని బాగా తెలుసు.
నాకు తెలిసి, నదిలోని నీటిని విడుదల చేసి ఉండగల ఏకైక మనిషి...
మహారాణే అయ్యుంటుంది.
హార్లన్ ప్రభువు, మీరు ఇలాంటివాటిని చాలా బాగా చేస్తారే.
ఇలాంటి మాటలను...
మనం పట్టించుకోకపోతే, అవి దావాగ్నిలా వ్యాపిస్తాయి.
కంజువా విషయంలో మీరు చెప్పింది నిజం కాదని ప్రజలకు అనుమానం కలిగితే,
మీరు చెప్పిన చూపు గల బిడ్డ విషయాన్ని, అలాగే దేవుడు మిమ్మల్ని ఆదేశించారని
మీరు చెప్పిన విషయాన్ని కూడా వాళ్ళు అనుమానిస్తారు.
మొత్తాన్ని అనుమానిస్తారు.
అలా జరగకుండా మీరు చూసుకుంటారు.
నా మహారాణికి అది మంచిది కాకపోతే ఆ మాత్రం నేను చేయలేనా.
అలాగే, నా సొంత భార్య యొక్క అక్కకే ఇలా జరిగితే
ఇంకెంత జాగరూకతగా ఉండగలనో అని కూడా మీరు ఆలోచించండి.
మీకు ఒక అత్యవసర సందేశం, మహారాణి.
రా.
నిశ్చింతగా ఉండండి, హార్లన్, మీరు కోరుకున్నవారితోనే మీకు పెళ్లవుతుంది.
సిబెత్, ఇప్పుడు వద్దు. ఇప్పుడు నీతో వాదులాడే ఓపిక నాకు లేదు.
శాంతించు, చెల్లీ. నేను శుభవార్తతో వచ్చాను.
కొఫూన్ ఆచూకీ తెలిసింది.
ఇప్పుడు నా సైనికులు అతడిని వెంటబెట్టుకొని ఇక్కడికే వస్తున్నారు.
ఏంటి? ఎప్పుడు వస్తారు?
హనీవా మరియు బాబా వాస్ సంగతేంటి?
వాళ్ళ ఆచూకీ మాత్రం తెలియలేదు.
అది అర్థవంతంగా లేదు.
ఎలాంటి పరిస్థితుల్లోనైనా అతను అందరూ ఒకే చోట ఉండేలా చూసుకుంటాడు.
అలా ఒకే చోట ఉండేలా అతను చూసుకోలేకపోతే తప్ప.
ఇప్పుడు కొఫూన్ మన దగ్గరే ఉంటాడు కాబట్టి,
మనం అతని భద్రత గురించి ఆలోచించాల్సి ఉంటుంది.
భద్రతనా?
నువ్వే చూశావు కదా, జనాలు కొత్త విధానానికి అలవాటు పడటానికి సమయం పడుతుంది.
బూట్స్ విషయంలో నువ్వు ఇంతలా ఆందోళన పడలేదే.
బూట్స్, దారిన పోయే ఒక దానయ్య.
కేవలం నీ బిడ్డకు తండ్రి, అంతేనా?
ఏంటి?
నీ గుండె వేగంగా కొట్టుకోవడం నాకు వినిపిస్తోంది, సిబెత్.
కానీ నీది మాత్రమే వినిపిస్తోంది.
బిడ్డ.
బిడ్డ పోయింది.
సిబెత్. నేను చాలా చింతిస్తున్నాను.
నీ బిడ్డ వస్తున్నాడు, కానీ నా బిడ్డ లోకంలోకే రాకూడదని అనుకున్నాడు.
దీని వలన మన పరిస్థితి ఇంకాస్త క్లిష్టతరం అవుతుంది.
ఇప్పటికే చూపున్న పిల్లలకు రక్షణ మాట అటుంచితే,
నా కడుపులో బిడ్డ లేదని నలుగురికీ తెలిస్తే, ఆ రక్షణ అనే విషయాన్ని
మనం పూర్తిగా మర్చిపోవచ్చు.
కొఫూన్ భద్రత విషయంలో గ్యారంటీ ఉండదు.
నాకు ఈ సంభాషణ అర్థమవ్వడం లేదు.
-నువ్వు నా కొడుకును బెదిరిస్తున్నావా? -కాదు, జాగ్రత్తపడుతున్నాను.
వాడిని కాపాడుకోవడానికి నా శాయశక్తులా ప్రయత్నిస్తాను.
కానీ ప్రజలు నాపై తిరుగుబాటు చేస్తే, మనపై తిరుగుబాటు చేస్తే,
వాడిని కాపాడటానికి ఎవరూ ఉండరు.
ఇదంతా హార్లన్ విషయం గురించి చెప్తున్నావు అన్నమాట.
హార్లన్ తో బంధం కలుపుకుంటే, మనకి కేంద్ర సైన్యంపై పట్టు పెరుగుతుంది,
అప్పుడు తిరుగుబాటు చేసే ఆలోచనే జనాలకు రాదు.
ఎందుకు ఈ విషయంలో అంత పట్టుబడుతున్నావు? ఏం దాస్తున్నావు?
కంజువా సంఘటనలో అందరూ చనిపోలేదు.
-అది అందరికీ తెలిస్తే... -ఖచ్చితంగా తెలుస్తుంది.
ఒకవేళ జనాల్లో ఏదైనా అలజడి మొదలైతే, దాన్ని అణచివేయడానికి మన దగ్గర
అంత అధికారం ఉంటుందా, ఉండదా అనేదే ఇప్పుడు మన ముందున్న ప్రశ్న.
హార్లన్ హోదాలో ఉండే వ్యక్తి, అతని అవసరాన్ని బట్టి,
నిప్పులు కురిపించగలడు, లేదా పూలు కూడా కురిపించగలడు.
ఇప్పుడు అతనికి కావాల్సింది నువ్వు.
చెల్లి. నిన్ను నేను ఏం చేయమని అడుగుతున్నానో నాకు తెలుసు.
-నేను అడిగేదాన్ని కాదు, కానీ... -కాస్త... కాస్త...
సరే.
ఈ నాటకానికి నేను ఒప్పుకుంటాను, కానీ ఇది కేవలం అవసరం కోసం చేసుకొన్న
ఒప్పందమని, అంతకు మించి ఏం కాదని హార్లన్ అంగీకరించాలి.
అన్ని వివాహ బంధాలు అంతే కదా.
అమ్మ యువరాణి అంటే నాకు ఇప్పటికీ ఆశ్చర్యంగానే ఉంది.
మాగ్రా కేన్ కి పసి వయస్సు నుండే నాయకత్వ లక్షణాలు ఉన్నాయి.
తన తండ్రి లక్షణాలనే పుణికి పుచ్చుకుంది.
అయినా తనని చంపడానికి నువ్వు పూనుకున్నావు.
లేదు.
జెర్లామరెల్ ని, అతని సంతానాన్ని కనిపెట్టడం మాత్రమే నా కర్తవ్యం.
మాగ్రా చనిపోయిందని అందరినీ నమ్మించారు.
-మనం ఇక్కడ కాసేపు విశ్రమించాలి. -ఇప్పుడే కదా మనం ప్రయాణం ఆరంభించింది.
కొండల మధ్య ఉండే దారి గుండా పోవడానికి కాస్త కష్టపడాల్సి ఉంటుంది.
మీ నాన్నకు విశ్రాంతి అవసరం.
నా తరఫున నువ్వేమీ మాట్లాడనక్కర్లేదు, మాంత్రికాంతకా.
సరే, నేను నా కోసమే చెప్తున్నాను.
నీలాగే, నాకూ రక్తం పోయింది. నీలాగే, నేను కూడా సరిగ్గా తిని చాలా రోజులైంది.
నీలాగా నన్ను సంకెళ్లతో కట్టి, నా వీపును విమానం మోత మోగించకపోయినా...
టమాక్టీ.
-నీకేం కనిపిస్తోంది, బంగారం? -దైవెముకతో చేసిన పంజరాలు.
-అబ్బా. -ఏమైంది?
ఇది బానిస వర్తకులు ఆవాసం.
-నీకు ఈ చోటు ఇదివరకే తెలుసా? -లేదు, తెలీదు.
టమాక్టీ, మనం త్వరగా వెళ్లిపోవాలి. పద.
నాన్నా, ఏం పర్వాలేదు. ఇక్కడికి ఎవరూ రావడం లేదు.
వాళ్లు ఇక్కడే ఉన్నారు.
ఎక్కడి వాళ్ళు అక్కడే ఉండండి.
నమస్తే, మిత్రమా.
మేము అనుకోకుండా మీ ప్రాంతానికి వచ్చుంటే, మమ్మల్ని మన్నించు.
మేము ప్రాచ్య కొండల అడుగు భాగాలకు వెళ్తున్నాం, అంతే.
అక్కడ మీకేం పని?
యూరీ పశు సంతకు వెళ్తున్నాం.
మీరు వెళ్లవచ్చు.
ధన్యవాదాలు.
నువ్వు కాదు, అమ్మాయి.
నాన్నా!
నీకు మర్యాద నేర్పాలి, అమ్మాయి.
ఎవరక్కడ? మాట్లాడండి!
శాంతించు, బాబా. నీకు ఏం ప్రమాదం లేదు.
ప్యారిస్!
హనీవా!
-ప్యారిస్. మా కోసం పోరాడిందెవరు? -బాబా.
ఏదైనా సురక్షితమైన ప్రాంతానికి వెళ్లాక వివరంగా చెప్తాను.
-కొఫూన్ ఎక్కడ? -కొఫూన్ పెన్సాకి వెళ్లాడు.
నీకు ఒక ముఖ్యమైన విషయం చెప్పాలి.
మాగ్రా బతికే ఉంది.
-నీకు ఆ విషయం తెలిసిందా? -అవును.
నువ్వు కూడా కొఫూన్ తో పాటు వెళ్లుండాల్సింది,
వెళ్లుంటే, ఇప్పుడు నీ పరిస్థితి ఏమయ్యుండేది, బండోడా?
-సరే ఇక బయలుదేరుదాం పద. -లేదు.
ప్రయాణం చేసే స్థితిలో నువ్వు లేవు.
నీ గొంతులో నాకు తీవ్రమైన బాధ తెలుస్తోంది.
మనం ఈ ప్రయాణం చేయాలంటే, నువ్వు విశ్రాంతి తీసుకోవాలి, కోలుకోవాలి.
బాబా వాస్.
ప్యారిస్. ఆగు.
-టమాక్టీ జూన్. -ప్యారిస్.
మాంత్రికాంతకుల జనరల్.
భలే దొరికాడు.
వీడిని చంపాక, వీడి చెవులను నేను విజయచిహ్నంగా ఉంచుకుంటాను.
లేదు. మాకు అతని సాయం కావాలి.
అతనే లేకపోతే, మేము త్రివాంటెస్ నుండి బయటపడేవాళ్ళమే కాదు.
-అతను ఇప్పుడు మాంత్రికాంతకుడు కాదు. -అదే నిజమైనా కూడా...
అతను రాణి సైనికుల జాడ కనిపెట్టగలడు. మాగ్రాని కనిపెట్టడంలో సాయపడుతున్నాడు.
మేము మా నివాసానికి ఒక మాంత్రికాంతకుడిని తీసుకుపోలేము.
మేమేమీ మీ దగ్గరికి రావడం లేదు. మేము పెన్సాకి వెళ్తున్నాం.
హనీవా, మీ నాన్నకి విశ్రాంతి అవసరం. ఇప్పుడు కూడా, అతని స్థితి ఏం బాగాలేదు.
నాన్నా.
మీ నివాసం ఎక్కడ ఉంది?
ఎక్కడున్నా అది అనవసరం. మనం నేరుగా పెన్సాకి వెళ్తున్నాం.
బాబా, మేము దగ్గర్లోనే ఒక శిబిరాన్ని ఏర్పాటు చేశాం.
ఈరాత్రికి అక్కడ విశ్రాంతి తీసుకో. అక్కడి నుండే మనం పెన్సాకి వెళ్దాం.
మీరు నిజంగానే ఈ మాంత్రికాంతకునితో వెళ్దామని అంటున్నారా.
మేము ఎక్కడికి వెళ్తే, అతను కూడా అక్కడికి వస్తాడు.
అలాగే.
వియానా, కీటో, నివాసానికి వెళ్లిపోండి.
మేము పెన్సాకి బయలుదేరుతున్నామని వాళ్ళకి చెప్పండి.
చార్లెట్, నువ్వు శిబిరం వద్దకు రా.
సుమారు 200 ఏళ్ళ క్రిందట,
కొందరు పయాన్ పిల్లలు చూపుతో పుట్టారు.
తల్లులు, తమ పిల్లలను మాంత్రికాంతకుల నుండి కాపాడటానికి కొండల్లోకి పారిపోయారు.
కానీ, చివరికి వారిని కనిపెట్టేసి, సజీవదహనం చేసేశారు.
పుత్రశోకంతో రగిలిపోయిన ఆ తల్లులు కంపాస్ కి శ్రీకారం చుట్టారు.
అది సంరక్షకుల రహస్య సంఘం,
అందులో సభ్యత్వం తల్లి నుండి కూతురికి సంక్రమిస్తుంది.
మేము ఎన్నో తరాల నుండి రహస్యంగా ఉన్నాం,
ప్రపంచంలోకి చూపు తిరిగివచ్చినప్పుడు, చూపున్నవారిని కాపాడే
పవిత్రమైన కార్యం కోసం ఎదురు చూస్తున్నాం.
ఇప్పటిదాకా మీరు ఎంతమంది చూపున్న పిల్లలను కలుసుకున్నారు?
నీతో కలిపా? ఒకరినే.
మా అమ్మ, లేక వాళ్ళ అమ్మ కూడా చూపు ఉన్న ఎవరినీ కలవలేదు.
నా జీవితంలో చూపున్నవారిని కలుసుకోగలనని నేను అనుకోలేదు, కానీ కలుసుకోగలిగా.
ప్యారిస్, వీళ్ళు నీకెలా తెలుసు?
అది చాలా పెద్ద కథ. బాధాకరమైనది కూడా.
నువ్వు కూడా వారిలో ఒకరివి.
అవును.
చాలా కాలం క్రిందట.
నిన్నెవరూ నిందించలేదు, ప్యారిస్.
ఏదేమైనా, అది నా బాధ్యత.
నేను ఇప్పటిదాకా కలిసిన దివ్యదృష్టి ఉన్న వారందరికీ అదొక శాపం.
మీకు జరగబోయేది ముందుగానే తెలియడం వల్ల, అదంతా మీ వల్లనే అని అనుకుంటుంటారు.
చూపున్నవారు ఇకపై మాంత్రికులు కాదని కేన్ మహారాణి ప్రకటించారట, అది నిజమేనా?
ప్రకటించారనే అందరూ అంటున్నారు.
ఈ మహారాణి ప్రకటన వెనుక దురుద్దేశం ఉంది.
మూఢాచారాన్ని శాశనం ద్వారా మార్చడం సాధ్యపడదు.
ఆమె అందరి చూపు మీ మీద పడేలా చేసిందంతే.
తన ఉద్దేశం కూడా అదే కావచ్చు.
తనకి నిద్ర అవసరమునుకున్నా.
నేను కూడా.
అందుకే, బాగా మత్తు కలిగించే వేర్లను అతని మద్యంలో కలిపాను.
ఎందుకంటే, అతను నిద్రపోకపోతే, నేను రాత్రంతా అతడిని కనిపెట్టుకొనే ఉండాలి.
ఎవరికైనా ఇంకా తినాలనుందా?
చెప్పేది విను, టోడ్. మనందరమూ ఒకటే శపథం చేశాం.
పర్యవసానం ఏదైనా సరే, మాంత్రికులను ఏరిపారేయాలి.
మన సేవలు మహారాణికి అంకితం, డాక్స్. ఆమె ఆదేశాలను మనం పాటించాలి.
ఆ ఆదేశాలు పాపంతో కూడుకున్నవైతే వాటిని పాటించనక్కర్లేదు.
ముందు దైవ జ్వాల, ఆ తర్వాతే మహారాణి.
డాక్స్ అన్నది నిజమే. ఎందుకో ఇది తప్పుగా అనిపిస్తోంది.
-మనం చట్టాన్ని ఉల్లంఘిస్తున్నాం. -అతడిని భద్రంగా ఉంచడం మన విధి.
అతను మహారాణి చెల్లెలి కొడుకు.
ఎవరైనా అతనికి ఏదైనా హాని తలపెడితే ఆమె ఏం చేస్తుందనుకుంటున్నారు?
మనం మాంత్రికుడితో పెన్సాకి వెళ్లామంటే,
మనల్ని కూడా పాపిష్ఠి వాళ్లలా వెలేయడమో లేదా అతనితోపాటు తగలబెట్టేయడమో జరుగుతుంది.
పిచ్చిగా మాట్లాడకు.
నిజానికి మనం అతడిని నరికేయాలి, ఇలా భద్రంగా తీసుకెళ్లకూడదు.
నీకు అతడిని చంపాలని లేదా? సరే, చంపవద్దు.
అతడిని ఇక్కడే వదిలిపెట్టి వెళ్లిపోదాం, పారిపోయాడని చెప్దాం.
అతడిని ఈ అడవికి వదిలేసి పోదాం.
కానివ్వు, టోడ్. అతను చెప్పేది నిజమే అని నీకు కూడా తెలుసు.
లేదు.
ఆ పని చేస్తే వాడి పదవిని తీసి శిక్షిస్తారు అంతే.
అతను నీ గురించి కూడా చెప్పి నీకు అదే స్థితి పట్టేలా చేస్తాడు.
నోళ్ళు మూసుకొని, మీకు చెప్పిన పని చేయండి.
ఒకవేళ మీకు అదృష్టముంటే,
పెన్సాకి చేరుకొనేలోపు నేను ఈ సంభాషణని మర్చిపోతాను.
వచ్చే ముందు మీరు చెప్పి వస్తే బాగుంటుంది.
మన్నించండి, యువరాణి.
ఇప్పుడు ఇది నా ఇల్లు కాదనే విషయాన్నే నేను మర్చిపోతున్నాను.
అహా. ఊళ కత్తి, మహారాజుల ఆయుధం.
ఆ రాజుల కుమార్తెలది కూడా.
నన్ను రమ్మన్నారా?
అవును.
-మీరు చేసిన పెళ్లి ప్రతిపాదన... -నేనలాంటి ప్రతిపాదనే చేయలేదు.
మీ తరఫునా మా అక్క చేసింది.
అది దురదృష్టదాయకం.
నేను చెప్తున్నా కదా, నా మనస్సులో అంతకన్నా రొమాంటిక్ విషయం ఉండింది.
-నాకు భర్త ఉన్నాడు. -మనం అందరం తప్పులు చేస్తాం.
నేను వెల్లకిల్లా పడుకున్నప్పుడు నాకు గురకవస్తుంది. కానీ ఒక సలహా...
-హార్లన్. హార్లన్. -...ఒక తన్ను తంతే గురక ఆపేస్తానని
-నాకు చెప్పారు. -హార్లన్!
అసలు మీకేం కావాలి?
నేను మహారాజుల కాళ్ల దగ్గర పడి ఊడిగం చేసే
ఉన్నత వర్గానికి చెందిన మగాళ్ళ జాతిలో పుట్టాను.
ఇప్పుడు, నేను అలుపే లేకుండా శ్రమించి
నాకంటూ ఒక స్థానాన్ని ఏర్పాటు చేసుకున్నాను.
నేను అంతా ఇంతా కష్టపడలేదు.
ఇప్పుడేమో, మహారాణి వచ్చి
తన యుద్ధ ప్రకటనతో నా సామ్రాజ్యాన్ని నాశనం చేసేసింది.
ఇప్పుడు నా ముందు రెండు దారులు ఉన్నాయి.
మొదటిది, తిరుగుబాటును రేపి, ఈ అంతఃపురం మొత్తాని తగలబెట్టేయడం,
రెండవది: మీతో చేతులు కలిపి ఆ అంతఃపురంలోకే మకాం మార్చడం.
పరిపరి విధాలుగా ఆలోచించిన తర్వాత, ఒక నిర్ణయం తీసుకున్నా, యువరాణి.
రెండవ ఎంపికకి పెద్ద కష్టపడాల్సిన పని లేదని గ్రహించాను.
మీరు మనువాడాల్సింది నన్ను కాదు.
-నేను మనువాడాల్సింది మిమ్మల్నే. -అధికారం అంతా సిబెత్ చేతిలో ఉంది.
ప్రస్తుతానికి.
-మనం మన నిశ్చితార్థాన్ని ప్రకటిద్దాం. -సూపర్.
కానీ పెళ్లి జరగదు.
ఇలా అంటున్నందుకు తప్పుకో అనుకోకండి...
నిశ్చితార్థ ప్రకటన వల్ల మా అక్కకి కంజువా విషయంలో ఉన్న ఆందోళన
కొంతకాలం పాటు తగ్గుతుంది.
మీరు కౌన్సిల్ లో మీకున్న పలుకుబడిని ఉపయోగించి
ఆమెని యుద్ధానికి వెళ్లకుండా ఆపడంలో నాకు సహాయపడతారు.
ఇక నా భర్త, ఇంకా కూతురు యొక్క ఆచూకీ తెలిశాక,
ఎలాంటి పరిస్థితుల్లోనైనా, వారికి ఏం కాకుండా మీరు చూసుకుంటారు.
మరి నాకేం దక్కుతుంది?
నేను రాజధానిని మరింత అనుకూలమైన నగరంలో పెట్టమని సిబెత్ ని ఒప్పిస్తాను,
అప్పుడు మీ నీగరం మళ్లీ మీ సొంతమవుతుంది.
మాగ్రా.
మిమ్మల్ని తక్కువ అంచనా వేశాననుకుంటా.
నేను కూడా అదే చేసుకున్నాననుకుంటా.
కాలమే సమాధానం చెప్తుంది, యువరాణి.
-పారాహుషార్. -పారాహుషార్.
వేడి వేడి టీ.
అయితే, నువ్వు ఒకప్పుడు కంపాస్ యోధురాలివా?
సంరక్షకురాలిని. దాని మీద నాకు ఎప్పుడో ఆసక్తి పోయింది.
ఎందుకు వదిలేశావు?
నేను కంపాస్ లో ఉన్నప్పుడు, చాలా ఉత్తేజకరంగా ఉండేది, హనీవా.
రెండు వందల ఏళ్ళ పాటు చూపుగల ఒక్క చిన్నారి జాడ అయిన మాకు తెలియలేదు,
ఒకరోజు హఠాత్తుగా ఒక పిల్లాడు ప్రత్యక్షమయ్యాడు.
అతడిని కాపాడే బాధ్యత నాకు అప్పగించారు.
అతనికి చూపుతో పాటు ఇంకా చాలా నైపుణ్యాలు కూడా ఉన్నాయి.
అంటే, అతని పసిబుర్రలో, జ్ఞానాన్ని సంపాదించాలని ఎనలేని ఆసక్తి ఉండేది...
నీలాగే అన్నమాట.
నేను నియమాలను అతిక్రమించాను.
మేము నిల్వ ఉంచిన కళాఖండాలకు అతనికి ప్రవేశం కల్పించాను.
పుస్తకాలు...
ఇంకా వాటిని ఎలా చదవాలో నేర్పించే ముళ్ళ సంకేతాలు.
కొంతకాలానికే, అతని జిజ్ఞాసకు సరిపడినన్ని పుస్తకాలను నేను అందించలేకపోయాను.
ఒకరోజు లేచి చూసేసరికి, అతను లేడు,
పుస్తకాలు, ముళ్ళ సంకేతాలు కూడా లేవు.
కంపాస్ ఇచ్చిన పనిని చేయలేకపోయాను.
నా కర్తవ్యాన్ని పాటించడంలో నేను విఫలమయ్యాను.
కాబట్టి నేను చేయగల ఏకైక పనిని చేశాను. నేను వదిలేసి వెళ్లిపోయాను.
ఆ పిల్లాడికి ఏమైందో నీకు తెలుసా?
అతను నీ తండ్రి అయ్యాడు.
జెర్లామరెల్.
అవును.
చాలా కాలం తర్వాత, నువ్వు గర్భంలో ఉన్నప్పుడు, జెర్లామరెల్ వచ్చాడు.
నేను ఆల్కెన్నీ తెగతో ఉంటున్నానని అతనికి తెలుసు.
తన పిల్లలని రక్షిస్తానని, మార్గనిర్దేశం చేస్తానని అతనికి తెలుసు.
అలాగే, మేము చదవడం నేర్చుకొనేలా చేస్తావని కూడా.
అది సరైన ఎంపికే అని ఆశిస్తున్నాను.
అది సరైన ఎంపికే.
నీ చేతులు నీకెంత ముఖ్యమైనవో,
నా కళ్లు నాకంత ముఖ్యమైనవి.
నేను చదవకుండా ఉండటం సరైన విషయం కాదు.
బంగారం...
మానవజాతికి సుదీర్ఘమైన చరిత్ర ఉంది...
విభిన్నమైనవారిని అసహ్యించుకోవడంలో, భయపడటంలో వారికి సుదీర్షమైన చరిత్ర ఉంది.
ఫలానా గుణాలతో పుట్టాలి అని ఎంచుకొనే అవకాశం ఎవరికీ ఉండదు.
అయినప్పటికీ, చూపులేనివారు చూపున్నవారిని చిన్నచూపు చూస్తారు.
ఒకవేళ ఏదోకరోజు చూపున్నవారి సంఖ్య చూపులేనివారి సంఖ్యను మళ్లీ మించితే,
అప్పుడు పరిస్థితులు అటూఇటూ అవుతాయి.
చూపున్నా, చూపులేకున్నా మనందరి మనస్థత్వాలు ఒక విధంగానే ఉంటాయి.
ఏం చేస్తున్నావు నువ్వు?
నా కర్తవ్యం, మాంత్రికుడా.
-టోడ్! -నోర్మూయ్.
వాడిని కదలకుండా పట్టుకో!
కానివ్వు, మాంత్రికుడా!
టోడ్!
డాక్స్! ఫ్రై! ఏం చేస్తున్నారు మీరు?
లైన్లో నిలబడండి!
టోడ్!
ఫ్రై! ఆపు, ఫ్రై.
టోడ్! టోడ్
టోడ్! టోడ్! టోడ్!
టోడ్! టోడ్! టోడ్
టోడ్! టోడ్!
టోడ్. టోడ్.
-డాక్స్. డాక్స్! -టోడ్.
ఫ్రై?
-ఫ్రై! -కదలకు, డాక్స్.
ఏం చేశావు నువ్వు?
కదలకు అని చెప్తున్నానా.
నువ్వు చంపేశావు.
నువ్వు వెంటనే నీ దాడి ఆపకపోతే నిన్ను కూడా చంపేస్తాను.
నీకేమైంది? నువ్వు ఒక మాంత్రికాంతకుడివి అయ్యుండి మాంత్రికుడిని కాపాడుతున్నావు!
నీకు ఇంకోసారి చెప్పను, డాక్స్!
కదలకుండా ఉన్న చోట ఉండు! ఇప్పుడే!
నేను వెళ్లిపోతున్నాను.
నేను ఇందులో భాగం కాలేను.
నీకు మధ్యలో వెళ్లిపోవాలనుంటే నీ గుర్రాన్ని తీసుకొని వెళ్లిపో.
కానీ నువ్వు ఈ మిషన్ లో వేలు పెట్టాలని చూస్తే,
నిన్ను అక్కడికక్కడే పాతేస్తాను.
-టోడ్. -మాట్లాడకు.
నువ్వు గుర్రపు స్వారీ చేయగలవా?
లేదు.
త్వరగా నేర్చుకుంటావనే ఆశిస్తున్నా.
ఎందుకంటే నువ్వు నాతో కాకుండా వేరుగా స్వారీ చేయాలి.
నీకు అవకాశం ఉన్నప్పుడే ఇడోని ఎందుకు చంపలేదు?
సోదరుడిని చంపడమంటే నీలోని ఒక భాగాన్ని చంపుకోవడమే.
మీ నాన్నను చంపడంలాగానా?
మా నాన్న ఇడోని చంపమని నన్ను ఆజ్ఞాపించాడు.
దానితో నేను ఒక దారిని ఎంచుకున్నాను.
నువ్వు ఇడోని రక్షించినట్లయితే, ఎందుకు అతనికి నీ పట్ల అంత ద్వేషం?
కుటుంబాలలో సంక్లిష్టమైన విషయాలు అనేకం ఉండవచ్చు.
అంతేలే...
నన్ను మా బాబాయ్ అపహరించాడు,
మా అమ్మ ఒక యువరాణి అని తెలిసింది.
సంక్లిష్ట కుటుంబాల గురించి నాకు కూడా కాస్తో కూస్తో తెలుసులే.
ఇడోకి జన్మనిస్తూ మా అమ్మ చనిపోయింది.
ఆ విషయంలో, మా నాన్న అతడిని ఎప్పటికీ క్షమించలేదు.
నేనప్పుడు చాలా చిన్నవాడిని, అప్పటికి మా అమ్మ కూడా నాకు సరిగ్గా గుర్తులేదు.
మా నాన్న దృష్టికోణాన్ని కూడా ఎదిరించలేనంత చిన్నవాడిని.
నన్ను రమ్మని పిలిచారా, సర్?
ఆ అమ్మాయి, హనీవాకి విలు విద్యలో మంచి ప్రవేశముంది.
అవునా?
నా శరీరంలోకి మూడు బాణాలు దించింది.
నా అన్నయ్య, ఇద్దరు జెర్లామరెల్ పిల్లలను పెంచాడు.
వాళ్లందరూ కలిస్తే ఇక అంతే.
ఇవాళ, మన్హాల్ లోని ఒక ఆవాసంలో బానిస వర్తకుల బృందం ఒకటి హతమైంది.
అది వారి పనే అని మీరనుకుంటున్నారా?
బాబాకి గాయాలున్నాయి. అలసిపోయున్నాడు. కనుక అంత వేగంగా వెళ్తూ ఉండడు.
ఆ ప్రాంతంలో ఉన్న ప్రతీ అవుట్ పోస్ట్ కి వర్తమానం పంపించు...
నాకు బాబా, ఆ అమ్మాయి ప్రాణాలతో కావాలి అని.
అలాగే, సర్.
లెఫ్టినెంట్?
వాళ్ళు పారిపోవడానికి సహాయం చేసినవారి గురించి ఏమైనా తెలిసిందా?
లేదు, సర్. ఇంకా ఏ విషయం తెలియలేదు.
అది వింతగా ఉంది, రెన్. చాలా వింతగా ఉంది.
కానీ దాని గురించి నాకో ఐడియా ఉందనుకుంటా.
ఏ విషయమో ఎప్పటికప్పుడు తెలియజేస్తూ ఉండు.
అలాగే, సర్.
-టోడ్. -ఏంటి?
నా ప్రాణాలను కాపాడినందుకు ధన్యవాదాలు.
నువ్వు కృతజ్ఞత చూపి పొరబడకు.
నువ్వు యువరాణి మాగ్రా కొడుకువి, నిన్ను కాపాడటం నా కర్తవ్యం.
నాకు మరో దారి లేదు.
నీకు దారి ఉండింది.
నాకు మ్యాప్ ఇవ్వు.
వాతావరణం ఇలాగే ఉంటే, పెన్సాకి చేరుకోవడానికి 13 రోజులు పడుతుంది.
మనం అక్కడికి సగం సమయంలో చేరుకోవచ్చు.
ఏంటి? ఎలా?
ఇటు వైపు వెళ్లడం ద్వారా.
అక్కడొక కొండ ఉంది.
అవును, అలా అని మ్యాప్ లో ఉందంతే.
కానీ అక్కడ కొండ లేనే లేదు. మనం నేరుగా వెళ్లిపోవచ్చు.
ఆ విషయం నీకెలా తెలుసు?
మ్యాపులు చేసేది వాళ్లే.
మా అవుట్ పోస్ట్ ని మీలాంటి
చెత్తగాళ్ళ నుండి ఇన్ని శతాబ్దాలు మేము అలాగే కాపాడుకున్నాం.
హనీవా?
ఎలాంటి పరిస్థితుల్లోనైనా నిన్ను సంరక్షించమని నన్ను ఆదేశించారు.
నువ్వు నా వెనకే ఉండాలి.
ఎప్పుడూ నా వెనకే ఉండాలి.
మీ నాన్న ఎప్పుడూ నీ వెనకాలే ఉండాలి.
నాకు ఏ సంరక్షురాలి అవసరమూ లేదు. నన్ను నేను చూసుకోగలను.
త్రివాంటెస్ లో నిన్ను దాదాపుగా ఒక సానిని చేయబోయారు.
నేను తప్పించుకున్నాను.
ఒక బానిస వర్తకులు శిబిరంలో చావు అంచుల దాకా వెళ్లి వచ్చావు.
ఆ విధంగా చూస్తే, నువ్వు ఓ వారంలో చనిపోవడం ఖాయమనిపిస్తోంది.
హనీవా.
నా దారికి మాత్రం అడ్డు రాకు.
నీకు కళ్ళున్నాయి కదా. నా దారికి నువ్వే అడ్డు రాకు.
ఎప్పుడూ నా వెనుకే ఉండాలి. మీ నాన్న నీ వెనుకే ఉండాలి.
ప్యారిస్.
మల్లె పూలు.
కాల్చిన పుదీనా.
పచ్చిక బయళ్ళ మీద కురిసే వాన.
ధన్యవాదాలు, మహారాణి.
పెన్సన్ వాసన వంట మనుషులను మించిన నేర్పరులు ఎవరూ ఉండరని విన్నాను.
ఇప్పుడు అది నిజమే అని నేను తెలుసుకున్నాను.
మీ అందరికీ ఈ ప్రదర్శన బాగా నచ్చిందని ఆశిస్తున్నాను.
మనం ఎంత కష్టం అనుభవిస్తున్నా కూడా
మనకి దైవజ్వాల ప్రసాదించిన ఈ అందానికి, ఆనందానికి
సదా కృతజ్ఞతా భావంతో ఉండాలని నేను తెలుసుకున్నాను.
ఇప్పుడు కూడా, మన ముందు ఎన్ని అడ్డంకులు ఉన్నా,
అందులోనూ ఏదోక అందం ఉంటుంది.
ప్రేమ ఉంటుంది.
మరి ఎంతో ఆనందంగా, నా ఆస్థానంలో ఉన్న
గౌరవప్రదమైన సభ్యులకు ఒక విషయం తెలియజేస్తున్నాను,
నా సోదరి, యువరాణి మాగ్రా కేన్ కి, అలాగే పెన్సాకి చెందిన
స్వయంగా మీవాడే అయిన హార్లన్ ప్రభువుకు నిశ్చితార్థం జరిగింది.
ఈ విషయాన్ని ప్రకటించేది మనం అని నేను అనుకున్నాను.
అవును, నేను కూడా అదే అనుకున్నా.
ఇక నాలుగు రోజుల తర్వాత
మనమందరమూ వారి వివాహాన్ని కనులారా వీక్షిస్తాము.
మనం పయాన్ పౌరులం
-ఇందులో మీకు కూడా భాగముందా? -లేదు.
మనం పునీతులము
మీ మీద నాకు నమ్మకం లేదు.
ఇప్పుడు కాకపోతే తర్వాతైనా, మీరు నన్ను నమ్మాల్సి వస్తుంది, యువరాణి.
మరి నమ్మేలా చేసుకోండి.
మనం ఎన్నుకోబడినవారము
నాన్నా.
ఏంటి సంగతి?
జనరల్ వచ్చాడు.
ఏంటి?
ఇడో వాస్ ఇక్కడికి వచ్చాడా?
కొందరు సైనికులను వెంట పెట్టుకొని వచ్చాడు.
నాకు చూపు పోయిందని ఎట్టి పరిస్థితుల్లోనూ అతనికి తెలియకూడదు
జనరల్ వాస్. ఇలా హఠాత్తుగా వచ్చేశావేంటి.
హఠాత్తుగానా?
నువ్వు ఇంకా నేను వస్తానని అనుకుంటావనుకున్నానే.
నేనెందుకు అనుకుంటాను?
ఎవరో నా చెరసాలలోకి వచ్చి, బాబా వాస్ ని విడిపించి తీసుకెళ్లిపోయారు.
నువ్వు బాబా వాస్ ను పట్టుకున్నావా?
మా చెరసాలలోనే ఉండేవాడు.
కానీ ఒకరోజు తప్పించుకున్నాడు.
అంతమంది గార్డులని తుక్కుతుక్కు చేసి, త్రివాంటియన్ చెరసాలలోని
అనేక దారులను దాటుకుంటూ బయటపడటమంటే, అది చిన్న విషయం కాదు,
చూపు ఉంటే తప్ప.
నన్ను అనుమానిస్తున్నావా? అసలు నేనెందుకు బాబా వాస్ ని విడిపిస్తాను?
ఆ కొడుకు ఎక్కడ?
కొడుకా?
వాళ్లు ఇక్కడ ఉన్నప్పుడు, నా వాళ్లతో నువ్వు పంపని కుర్రాడు.
-ఇప్పుడు వాడిని పిలిపించు. -నేను చెప్పేది విను.
నువ్వు పన్నిన ఉచ్చు, బాబా వాస్ నా ఇంటి దాకా వచ్చేలా చేసింది.
అతను నా గార్డులని చంపి, బలవంతంగా నా కొడుకుని తీసుకెళ్లిపోయాడు.
బాబా వాస్ ఇక్కడికి వచ్చాడా, అదీగాక నిన్ను ప్రాణాలతో వదిలేశాడా?
అతనికి నువ్వు అతని కూతురిని ఇచ్చేశాక కూడా?
అతనికి వేరే దారి లేకుండా పోయింది. మేము చాలా మంది ఉన్నాం.
ఏం చేస్తున్నారు? ఏం చేస్తున్నారు?
నేను తండ్రితో మాట్లాడుతుంటే అబ్బాయి ఎందుకు మాట్లాడుతున్నాడు?
ఇంకా నువ్వు గొప్పని నిరూపించుకోవడానికి మనం కలిసిన ప్రతీసారి అటూఇటూ
తిరుగుతుంటావు కదా, ఇప్పుడు ఏమైంది?
నీ తీరు ఎలా ఉందంటే, నువ్వు...
చూడు, జనరల్, నువ్వు ఇక్కడి దాకా కేవలం...
అతడిని వదిలేయ్! వదిలేయ్.
-జనరల్. -మాట్లాడకు.
వాడు నీకు చూపు లేకుండా చేశాడు.
ఇది తాత్కాలికమైన గాయమే.
అది త్వరలోనే నయమైపోతుంది.
లేదు.
అది నయమవ్వదు.
అయ్యో!
అయ్యో! అయ్యో!
అయ్యయ్యో!
నేను నిన్ను చంపేస్తాను, ఒట్టేసి చెప్తున్నా, నిన్ను చంపేస్తాను.
ఇక బాధపడింది చాలు, ఓలొమన్.
నీ మిగతా కుటుంబాన్ని కాపాడుకోవడం ఇప్పుడు నీ బాధ్యత.
అలా చేయాలంటే, నీ బుర్ర సరిగ్గా పని చేయాలి.
ఇప్పుడు ఈ ఇల్లు నాది.
నువ్వు, పుస్తకాలు, జ్ఞాన సంపద, ఇక్కడ ఉన్నవన్నీ.
టోర్మాడా!
ఇతను టోర్మాడా. మా శాస్త్రవేత్తల్లో ఒకానొక గొప్పవాడు.
నువ్వు ఇప్పుడు ఇతని కింద పనిచేయాలి.
ఉపశీర్షికలను అనువదించినది: అలేఖ్య